Publication: Magyar Közlöny
Issue: MK-2000-105 (Year: 2000, Number: 105)
Era: 1990-2004
Section: 1997. évi CLIV. törvény 16. § (2) bekezdéséből az „illetve
Paragraph Index: 365

55. § (1) bekezdése szerinti személyes szabadsághoz való jogot, hogy az Eütv. 192. §-a „nem definiálja pontosan a korlátozás módjait, ezért nem zárja ki az olyan eszközök használatát, amelyek alkalmazása megsérti az Alkotmányt”. Az indítványozó kifogásolta továbbá, hogy a veszélyeztető és a közvetlen veszélyeztető magatartás alapján egyaránt megfosztható a beteg személyes szabadságától. Az indítványozó hivatkozott az Eütv. fenti rendelkezéséhez kapcsolódó indokolásra is, amelyben megjelenik az ún. hálóságy alkalmazásának lehetősége. Véleménye szerint a hálóságy a személyes szabadság korlátozásának legmegalázóbb eszköze („abban csak felülni van hely, felállni már nem, ajtaját kívülről lakat zárja”). Az indítványozó végül arra a következtetésre jutott, hogy „természetesen néha szükség lehet a különféle korlátozásokra, de az alkotmányosság csak úgy lehet biztosított, ha pontosan meg van határozva, hogy milyen korlátozásokról lehet szó”. Ez az indítvány — tartalma alapján — mulasztásban megnyilvánuló alkotmányellenesség vizsgálatára irányult.

Source: https://magyarkozlony.hu/hivatalos-lapok/f031b02a33cffddfd4484218dba49bafa2581e97/dokumentumok/73d67500888f95e8d7c6253a64610671e7aec56a/letoltes